Id-Deċiżjoni tal-Kunsill tal- 21 ta’ Frar 2005 dwar l-iffirmar u l-applikazzjoni provviżorja tal-ftehim fil-forma ta’ Skambju ta’ Ittri bejn il-Komunità Ewropea u l-Ukrajna dwar l-estensjoni u l-emendar tal-Ftehim bejn il-Komunità Ewropea u l-Ukrajna dwar il-kummerċ fil-prodotti tat-tessuti



Official Journal L 065 , 11/03/2005 P. 0025 - 0025

Official Journal L 159 , 13/06/2006 P. 0182 - 0182



Id-Deċiżjoni tal-Kunsill tal- 21 ta’ Frar 2005 dwar l-iffirmar u l-applikazzjoni provviżorja tal-ftehim fil-forma ta’ Skambju ta’ Ittri bejn il-Komunità Ewropea u l-Ukrajna dwar l-estensjoni u l-emendar tal-Ftehim bejn il-Komunità Ewropea u l-Ukrajna dwar il-kummerċ fil-prodotti tat-tessuti (2005/196/KE) IL-KUNSILL TA’ L-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 133 flimkien ma’ l-ewwel sentenza ta’ l-ewwel subparagrafu ta’ l-Artikolu 300(2) tiegħu, Wara li kkunsidra l-proposta mill-Kummissjoni, Billi: (1) Il-Kummissjoni nnegozjat f’isem il-Komunità ftehim fil-forma ta’ Skambju ta’ Ittri bejn il-Komunità Ewropea u l-Ukrajna dwar l-estensjoni u l-emendar tal-Ftehim dwar il-kummerċ fil-prodotti tat-tessuti ma’ l-Ukrajna. (2) Soġġett għall-konklużjoni possibli tiegħu f’data aktar ‘il quddiem, il-Ftehim għandu jkun iffirmat f’isem il-Komunità. (3) Huwa xieraq li dan il-Ftehim jiġi applikat fuq bażi proviżorja sa mill- 1 ta’ Jannar 2005 sakemm jintemmu l-proċeduri rilevanti għall-konklużjoni tiegħu, soġġett għar-reċiproċità, IDDEĊIEDA KIF ĠEJ: Artikolu 1 Soġġett għall-konklużjoni possibli f’data aktar ‘il quddiem, il-President tal-Kunsill huwa hawnhekk awtorizzat li jinnomina l-persuna/i li għandha/għandhom is-setgħa li tiffirma/jiffirmaw f’isem il-Komunità l-Ftehim bejn il-Komunità Ewropea u l-Ukrajna dwar il-kummerċ fil-prodotti tat-tessuti. Artikolu 2 Soġġett għar-reċiproċità, il-Ftehim fil-forma ta’ Skambju ta’ Ittri msemmi fl-Artikolu 1 għandu japplika fuq bażi proviżorja sa mill- 1 ta’ Jannar 2005 sakemm jintemmu l-proċeduri biex jiġi konkluż. It-test ta’ dan il-Ftehim huwa mehmuż ma’ din id-Deċiżjoni. Artikolu 3 Il-Kummissjoni tista’, b’mod konformi mal-proċedura msemmija fl-Art 17 tar-Regolament tal-Kunsill (KE) Nru 3030/93 tat- 12 ta’ Ottubru 1993 dwar ir-regoli komuni għall-importazzjoni ta’ ċerti prodotti tat-tessuti minn pajjiżi terzi [1], tadotta l-miżuri previsti fil-punt 6 ta’ l-Iskambju ta’ Ittri ffirmat fid- 19 ta’ Diċembru 2000 [2], li jikkonsistu fir-ristabbiliment tar-reġim ta’ kwoti applikabbli matul is-sena 2000 fil-każ li l-Ukrajna ma tapplikax ir-rati ta’ tariffa deskritti fil-paragrafu 1.5 ta’ l-Iskambju ta’ Ittri msemmija fl-Artikolu 1 ta’ din id-Deċiżjoni. Magħmula fi Brussel, nhar il- 21 ta’ Frar 2005. Għall-Kunsill J. Asselborn Il-President [1] ĠU L 275, 8.11.1993, p. 1. Regolament kif emendat l-aħħar bir-Regolament tal-Kunsill (KE) Nru 2200/2004 (ĠU L 374, 22.12.2004, p. 1). [2] ĠU L 16, 18.1.2001, p. 3. -------------------------------------------------- Ftehim taħt forma ta’ Skambju ta’ Ittri bejn il-Komunità Ewropea u l-Gvern ta’ l-Ukrajna, irrappreżentat mill-Gvern ta’ l-Ukrajna, li jirrigwarda l-estensjoni u l-emendar tal-Ftehim bejn il-Komunità Ekonomika Ewropea u l-Ukrajna dwar il-kummerċ fil-prodotti tat-tessuti ta’ L-1993 A. Ittra mill-Kunsill ta’ l-Unjoni Ewropea Sinjur, Għandi l-unur nirreferi għall-Ftehim ta’ l-1993 bejn il-Komunità Ekonomika Ewropea u l-Ukrajna dwar il-kummerċ fil-prodotti tat-tessuti, kif emendat l-aħħar mill-Ftehim taħt forma ta’ Skambju ta’ Ittri ffirmat fid- 19 ta’ Diċembru 2000 (minn issa ‘l quddiem imsejjaħ "il-Ftehim"). 1. Skond l-Artikolu 20(1) tiegħu, il-Ftehim japplika sal- 31 ta’ Diċembru 2004 biss. Il-Komunità Ewropea tipproponi li jkun estiż it-tul ta’ żmien tal-Ftehim, soġġett għall-emendi u l-kondizzjonijiet li ġejjin: 1.1. L-Anness I tal-Ftehim li jagħti lista tal-prodotti msemmija fl-Artikolu 1 tal-Ftehim u li fih id-deskrizzjonijiet ta’ kategoriji u merkanzija għall-prodotti tat-tessuti, għandu jiġi sostitwit bl-Anness I tar-Regolament tal-Kunsill (KEE) Nru 3030/93 [1]. Mingħajr preġudizzju għar-regoli ġenerali ta’ l-interpretazzjoni tan-nomenklatura maqgħuda, id-deskrizzjoni tal-merkanzija hija biss indikattiva, peress li l-prodotti koperti minn kull kategorija huma ddeterminati fl-imsemmi Anness bil-kodiċi NM. Fejn hemm is-simbolu "ex" quddiem xi kodiċi NM, il-prodotti koperti f’kull kategorija huma ddeterminati bil-firxa ta’ applikazzjoni tal-kodiċi NM u b’dik tad-deskrizzjoni korrispondenti. 1.2. It-tieni sentenza ta’ l-Artikolu 2(1) u t-Titolu III tal-Protokoll A tal-Ftehim għandhom ikunu revokati. 1.3. It-tieni sentenza ta’ l-Artikolu 20(1) tal-Ftehim għandu jinbidel b’dan li ġej: "Għandu jkun applikabbli sal- 31 ta’ Diċembru 2005." 1.4. Is-sentenza li ġejja għandha tiżdied ma’ l-Artikolu 20(1): "Minn dak iż-żmien ‘il quddiem, l-applikazzjoni tad-dispożizzjonijiet kollha ta’ dan il-Ftehim għandha tkun estiża b’mod awtomatiku għal perijodu ta’ aktar minn sena sal- 31 ta’ Diċembru 2006, sakemm xi Parti tinnotifika lill-oħra mill-anqas sitt xhur qabel il- 31 ta’ Diċembru 2005 li ma taqbilx ma’ din l-estensjoni." 1.5. Ir-rati tat-tariffi applikati mill-Ukrajna għall-esportazzjoni li toriġina mill-KE ta’ prodotti tal-kapitoli 50-63 ta’ l-HS ma għandomx jiskorru r-rati miftiehma fl-Iskambju ta’ Ittri ffirmat fid- 19 ta’ Diċembru 2000. 2. Jekk l-Ukrajna ssir Membru ta’ l-Organizzazzjoni Dinjija tal-Kummerċ (WTO) qabel id-data ta’ l-iskadenza tal-Ftehim, il-Ftehim u r-regoli tal-WTO għandhom ikunu applikati mid-data ta’ l-adeżjoni ta’ l-Ukrajna fil-WTO. 3. Inkun obbligat jekk tista’ tikkonferma l-aċċettazzjoni tal-Gvern tiegħek dwar dak li ntqal hawn qabel. F’każ affermattiv, din l-ittra, flimkien ma’ l-ittra ta’ aċċettazzjoni tiegħek, iservu bħala Ftehim taħt forma ta’ Skambju ta’ Ittri li għandu jidħol fis-seħħ fl-ewwel jum tax-xahar li jiġi wara l-jum li fih l-Partijiet innotifikaw lil xulxin li l-proċeduri legali interni meħtieġa għal dan il-għan tlestew. Sa dan il-waqt, għandu jkun applikat b’mod provviżorju mill- 1 ta’ Jannar 2005 bil-kondizzjonijiet ta’ reċiproċità. Nitolbok taċċetta, Sinjur, l-assigurazzjoni ta’ l-ogħla stima tiegħi. Hecho En Bruselas, El V Bruselu dne Udfærdiget i Bruxelles, den Geschehen zu Brüssel am Brüssel, Έγινε στις Βρυξέλλες, στις Done at Brussels, Fait à Bruxelles, le Fatto a Bruxelles, addì Briselÿ, Priimta Briuselyje, Kelt Brüsszelben, Magÿmula fi Brussel, Gedaan te Brussel, Sporzÿdzono w Brukseli, dnia Feito em Bruxelas, V Bruseli V Bruslju, Tehty Brysselissä Utfärdat i Bryssel den Вчинено в м. +++++ TIFF +++++ Por la Comunidad Europea Za Evropské společenství For Det Europæiske Fællesskab Für die Europäische Gemeinschaft Euroopa Ühenduse nimel Για την Ευρωπαϊκή Κοινότητα For the European Community Pour la Communauté européenne Per la Comunità europea Eiropas Kopienas vārdā Europos bendrijos vardu az Európai Közösség részéről Għall-Komunità Ewropea Voor de Europese Gemeenschap W imieniu Wspólnoty Europejskiej Pela Comunidade Europeia Za Európske spoločenstvo za Evropsko skupnost Euroopan yhteisön puolesta På Europeiska gemenskapens vägnar За Звропейське Спiвтовариство +++++ TIFF +++++ B. Ittra mill-Gvern ta’ l-Ukrajna Sinjur, Għandi l-unur nikkonferna li rċevejt l-ittra tiegħek bid-data ta’ llum, li tinqara kif ġej: "Sinjur, Għandi l-unur nirreferi għall-Ftehim ta’ l-1993 bejn il-Komunità Ekonomika Ewropea u l-Ukrajna dwar il-kummerċ fil-prodotti tat-tessuti, kif emendat l-aħħar mill-Ftehim taħt forma ta’ Skambju ta’ Ittri ffirmat fid- 19 ta’ Diċembru 2000 (minn issa ‘l quddiem imsejjaħ "il-Ftehim"). 1. Skond l-Artikolu 20(1) tiegħu, il-Ftehim japplika sal- 31 ta’ Diċembru 2004 biss. Il-Komunità Ewropea tipproponi li jkun estiż it-tul ta’ żmien tal-Ftehim, soġġett għall-emendi u l-kondizzjonijiet li ġejjin: 1.1. L-Anness I tal-Ftehim li jagħti lista tal-prodotti msemmija fl-Artikolu 1 tal-Ftehim u li fih id-deskrizzjonijiet ta’ kategoriji u merkanzija għall-prodotti tat-tessuti, għandu jiġi sostitwit bl-Anness I tar-Regolament tal-Kunsill (KEE) Nru 3030/93 [2]. Mingħajr preġudizzju għar-regoli ġenerali ta’ l-interpretazzjoni tan-nomenklatura maqgħuda, id-deskrizzjoni tal-merkanzija hija biss indikattiva, peress li l-prodotti koperti minn kull kategorija huma ddeterminati fl-imsemmi Anness bil-kodiċi NM. Fejn hemm is-simbolu "ex" quddiem xi kodiċi NM, il-prodotti koperti f’kull kategorija huma ddeterminati bil-firxa ta’ applikazzjoni tal-kodiċi NM u b’dik tad-deskrizzjoni korrispondenti. 1.2. It-tieni sentenza ta’ l-Artikolu 2(1) u t-Titolu III tal-Protokoll A tal-Ftehim għandhom ikunu revokati. 1.3. It-tieni sentenza ta’ l-Artikolu 20(1) tal-Ftehim għandu jinbidel b’dan li ġej: "Għandu jkun applikabbli sal- 31 ta’ Diċembru 2005." 1.4. Is-sentenza li ġejja għandha tiżdied ma’ l-Artikolu 20(1): "Minn dak iż-żmien ‘il quddiem, l-applikazzjoni tad-dispożizzjonijiet kollha ta’ dan il-Ftehim għandha tkun estiża b’mod awtomatiku għal perijodu ta’ aktar minn sena sal- 31 ta’ Diċembru 2006, sakemm xi Parti tinnotifika lill-oħra mill-anqas sitt xhur qabel il- 31 ta’ Diċembru 2005 li ma taqbilx ma’ din l-estensjoni." 1.5. Ir-rati tat-tariffi applikati mill-Ukrajna għall-esportazzjoni li toriġina mill-KE ta’ prodotti tal-kapitoli 50-63 ta’ l-HS ma għandomx jiskorru r-rati miftiehma fl-Iskambju ta’ Ittri ffirmat fid- 19 ta’ Diċembru 2000. 2. Jekk l-Ukrajna ssir Membru ta’ l-Organizzazzjoni Dinjija tal-Kummerċ (WTO) qabel id-data ta’ l-iskadenza tal-Ftehim, il-Ftehim u r-regoli tal-WTO għandhom ikunu applikati mid-data ta’ l-adeżjoni ta’ l-Ukrajna fil-WTO. 3. Inkun obbligat jekk tista’ tikkonferma l-aċċettazzjoni tal-Gvern tiegħek dwar dak li ntqal hawn qabel. F’każ affermattiv, din l-ittra, flimkien ma’ l-ittra ta’ aċċettazzjoni tiegħek, iservu bħala Ftehim taħt forma ta’ Skambju ta’ Ittri li għandu jidħol fis-seħħ fl-ewwel jum tax-xahar li jiġi wara l-jum li fih l-Partijiet innotifikaw lil xulxin li l-proċeduri legali interni meħtieġa għal dan il-għan tlestew. Sa dan il-waqt, għandu jkun applikat b’mod provviżorju mill- 1 ta’ Jannar 2005 bil-kondizzjonijiet ta’ reċiproċità." Għandi l-unur li nikkonferma li dak li ntqal hawn qabel huwa aċċettabbli għall-Gvern ta’ l-Ukrajna u li l-ittra tiegħek u din l-ittra jikkostitwixxu Ftehim skond il-proposta tiegħek Nitolbok taċċetta, Sinjur, l-assigurazzjoni ta’ l-ogħla stima tiegħi. Вчинено в м. Hecho en Bruselas, el V Bruselu dne Udfærdiget i Bruxelles, den Geschehen zu Brüssel am Brüssel, Έγινε στις Βρυξέλλες, στις Done at Brussels, Fait à Bruxelles, le Fatto a Bruxelles, addì Briselÿ, Priimta Briuselyje, Kelt Brüsszelben, Magÿmula fi Brussel, Gedaan te Brussel, Sporzÿdzono w Brukseli, dnia Feito em Bruxelas, V Bruseli V Bruslju, Tehty Brysselissä Utfärdat i Bryssel den +++++ TIFF +++++ За Уряд Украни Por el Gobierno de Ucrania Za vládu Ukrajiny For regeringen for Ukraine Für die Regierung der Ukraine Ukraina valitsuse nimel Για την Κυβέρνηση της Ουκρανίας For the Government of Ukraine Pour le gouvernement ukrainien Per il governo dell’Ucraina Ukrainas valdības vārdā Ukrainos Vyriausybės vardu Ukrajna kormánya részéről Għall-Gvern ta’ l-Ukrajna Voor de Regering van Oekraïne W imieniu Rządu Ukrainy Pelo Governo da Ucrânia Za vládu Ukrajiny Za Vlado Ukrajine Ukrainan hallituksen puolesta För Ukrainas regering +++++ TIFF +++++ [1] ĠU L 275, 8.11.1993, p. 1. Regolament kif emendat l-aħħar bir-Regolament (KE) Nru. 1627/2004 (ĠU L 295, 18.9.2004, p. 1). L-Anness I kien emendat bir-Regolament tal-Kummissjoni (KE) Nru. 260/2004 (ĠU L 51, 20.2.2004, p. 1). [2] ĠU L 275, 8.11.1993, p. 1. Regolament kif emendat l-aħħar bir-Regolament (KE) Nru. 1627/2004 (ĠU L 295, 18.9.2004, p. 1). L-Anness I kien emendat bir-Regolament tal-Kummissjoni (KE) Nru. 260/2004 (ĠU L 51, 20.2.2004, p. 1). --------------------------------------------------